钦定古今图书集成/理学汇编/经籍典/第001卷 > 陶唐氏
## 钦定古今图书集成/理学汇编/经籍典/第001卷 > 陶唐氏

### 帝尧陶唐氏颁历书受河图作尧戒一卷得古诗于童子

按《书经尧典》：“乃命羲和，钦若昊天，历象日月星辰，敬
授人时。”

〈蔡传〉《历》，所以纪事之书。

按《礼记礼运》河出马图。

〈正义〉案《中候握河纪》：“尧时受河图，龙衔赤文绿色，形象马。”

按《隋书经籍志》“《尧戒舜禹》一卷。”〈见谶纬〉

按《列子仲尼篇》：“‘尧治天下五十年，游于康衢，闻儿童
谣曰：‘立我烝民，莫匪尔极。不识不知，顺帝之则’。尧问
谁教为此言’？儿童曰：‘我闻之’。大夫问大夫，大夫曰：‘古
诗也’。”

按：韦续，字源尧，因灵龟负图作《龟书》。

按《玉海》，“尧即政七十年，受《河图》。”